हररोज काट रहे मुआवजे के लिए चक्कर, अधिकारी नहीं मिलते
भास्कर संवाददाता | बांसवाड़ा
नेशनलहाईवे के लिए जमीन देने के बावजूद मुआवजा और सहायता राशि के लिए आए दिन चक्कर काटने वाले किसानों ने कहा कभी प्रोजेक्टर डायरेक्टर नहीं और कभी एसपीएस एनजीओ के अधिकारी नहीं, ये कैसी आंख मिचौनी का खेल खेला जा रहा है हमारे साथ।
नेशनल हाईवे 113 किसान संघर्ष समिति के संयोजक जयेश पंचाल ने कहा कि सोमवार को दोपहर 12 बजे कूपड़ा डायमंड सर्किल पर परियोजना निदेशक का आना तय था, लेकिन वे नहीं आए, तो हम सभी लोग तहसीलदार सोहनलाल शर्मा से मिले और उनसे मुआवजा राशि और सहायता राशि दिलवाने को लेकर बातचीत की तो उन्होंने साफ तौर पर कहा कि ये मेरे अधिकार क्षेत्र में नहीं है। बाद में सभी नेशनल हाईवे 113 परियोजना निदेशक कार्यालय पहुंचे,जहां उन्होंने कुछ देर धरना दिया और बाद में परियोजना निदेशक एसएल माथुर से चर्चा की।
इस दौरा अतिरिक्त परियोजना निदेशक अनंत गुप्ता भी मौजूद रहे। जब किसानों ने कहा कि हमें मुआवजा और सहायता राशि नहीं मिली है अौर माइक्रो प्लान का लाभ नहीं मिला है तो माथुर ने कहा कि एक-एक कर नाम बताएं। बाद में उन्होंने किसानों की समस्याओं को सुना और 16 मार्च तक मुआवजा राशि के चेक विभाग के कार्यालय में देने का आश्वासन दिया। इस दौरान भचड़िया के उप सरपंच शिवलाल सुथार, पंचायत समिति सदस्य कूपड़ा कांतिलाल यादव, तेजपुर के जितेंद्र चौबीसा, कन्हैयालाल चौबीसा आदि कई लोग मौजूद रहे।
मुआवजा राशि नहीं मिलने को लेकर वार्ता करते अधिकारी।
hin_Deva bho_Deva hin_Deva hin_Deva hin_Deva hin_Deva